# **DECIZIA ETAPEI DE ÎNCADRARE**

## NR. PROIECT din 01.10.2018.

Ca urmare a solicitării de emitere a acordului de mediu adresate de **COMUNA JOSENI**, cu sediul în com. Joseni, nr. 666, jud. Harghita, înregistrată la APM Harghita cu nr. 6740/10.09.2018, în baza:

 **- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

 - Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 25.09.2018, că proiectul **, “ Reabilitarea drumurilor de acces și de exploatație agricolă din comuna Joseni, jud. Harghita ”** propus a fi amplasat în intravilanul și extravilanul comunei Joseni, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

Prin acest proiect se propune aducerea stării drumurilor agricole de exploataţie situate în comuna Joseni, extravilan-intravilan, jud. Harghita, într-o stare tehnică corespunzătoare desfăşurării traficului în condiţii de siguranţă, la parametrii tehnici şi de calitate impuse prin reglementările din domeniu în vigoare şi decongestionarea de traficul maşinilor/utilajelor agricole a drumului naţional DN13B şi drumului judeţean DJ 126 pe trasee existente în comună.

1. **Caracteristicile proiectului:**

Proiectul prevede reabilitarea următoarelor drumuri agricole de exploataţie **în lungime totală L=8.533,04 m și cu suprafața totală ocupată de S= 31 125,64 mp,** aflat în domeniul public al comunei Joseni conform Hotârării C.L. nr. 30/2016 **:**

* **Drumul agricol DOMBALJA 1 (DE 1 pe planşe), L= 1955,08 m**,situat la prelungirea str. Abatorului, în pantă foarte lină în coborâre spre râul Mureş, iar pe malul celălalt continuă cu o pantă foarte lină în urcare spre Borzont, cu curbe foarte largi alternante;
* **Drumul agricol MIHALY MAKA (DE 2 pe planşe), L= 3.093,73 m**, situat de la drumul comunal DC 14 spre V până la prelungirea str. Délő?
* **Drumul agricol TERELŐ (DE 3 pe planşe), L= 1.663,70 m,** situatde la drumul comunal DC 14 spre E până la DJ 126.
* **Drumul agricol UZEMEK (DE 4 pe planşe), L= 544,81 m**, situate în prelugirea str. Nouă spre E până la DJ 126.
* **Drumul agricol DORMA (DE 5 pe planşe), L= 1.275,72 m**, se desfăşoară de la drumul judeţean DJ 126 spre E până la prelungirea str. Budai.

1. **Drum agricol DOMBALJA 1 (DE1)**, km: 0+000-1+955,08

L= **1955,08 ml**

• 20 cm - îmbrăcăminte din beton de ciment BcR 4,0 (conform SR 183-1: 1995);

• Hârtie Kraft pentru betoane (125g/mp; conform STAS 3789 - 86)

• 2 cm - nisip pilonat ( conform SR 662:2002 );

• 25 cm - strat de fundaţie din balast (conform SR 662:2002 si STAS 6400-84);

• 20 cm - strat de formă din material pietros necoeziv: deseu de carieră sau material pietros de balastieră (conf STAS 12.253 si STAS 1243)

2. **Drum agricol MIHALY MAKA (DE2)**, km: 0+000 - 3+093,73

 **Drum agricol TERELO (DE3)**, km: 0+000 - 1 +663,70

 **Drum agricol DORMA (DE5)**, km: 0+000 - 1 +275,72

L = **6.033, 15 ml**

• 10 cm - îmbrăcăminte din macadam (conform SR 179);

• 20 cm - strat de bază din piatră spartă; (conform SR 667:2001 si STAS 6400:84);

• 20 cm - strat de fundaţie din balast (conform SR 662:2002 si STAS 6400-84);

• 28 cm - strat de formă din material pietros necoeziv:deşeu de carieră sau

material pietros de balastieră (conf STAS 12.253 si STAS 1243)

**3.Drum agricol UZEMEK (DE4), km: 0 km: 0+000 - 0+544,81**

L= **544,81 ml**

• 20 cm - îmbrăcăminte din beton de ciment BcR 4,0 (conform SR 183-1 :1995);

• Hârtie Kraft pentru betoane (125g/mp; conform STAS 3789 - 86 );

• 2 cm - nisip pilonat (conform SR 662:2002 );

• 25 cm - strat de fundaţie din balast (conform SR 662:2002 si STAS 6400-84);

• 10 cm - strat de formă din material pietros necoeziv: deseu de carieră sau materiai pietros de baiastieră (conf STAS i2.253 si STAS i243)

• 10 cm - strat de balast existent scarificat si reprofilat pentru strat de formă

Pe toată lungimea traseului drumurilor de exploatare se vor realiza 21 buc. staţii de încrucişare, în scopul asigurării unei circulaţii fluente a traficului rutier cu S =60 mp fiecare.

Scurgerea apelor meteorice se va asigura prin pante longitudinale şi transversale, colectarea se va asigura prin şanţuri de pământ cu secțiune trapezoidală neprotejată, iar evacuarea prin cele 9 buc.podeţe transversale ( din care 8 buc. podeţe tubulare cu ɸ 600, 1 buc. podeţ tubular cu ɸ 1000 mm ).

Se va construi 1 buc. podeţ dalat cu deschiderea de L=5,00 ml pe drumul agicol DOMBALJA (DE1), la km: 1+274.

Drumul Dombalja va traversa râul Mureş la km 1+448 fiind necesară construirea unui pod cu locaţia având coordinatele geometrice în STEREO 70:

X: 577351

Y: 536552

In zona amplasamentului podului ABA Mureş are în administrare lucrarea *Indiguire şi regularizare a râului Mureş în depresiunea Gheorgheni-* podul proiectat traversează doar lucrarea de regularizare.

Caracteristicile constructive ale podului:

* lungimea totală: 37,00 m ( 3 deschideri)
* lăţimea totală: 6,00 m
* lăţimea părţii carosabile: 4,00 m
* cotă intrados: -0,80 m ( sistem de referinţă local)
* NA 5% : -2,11 m ( sistem de referinţă local)
* debit de calcul Q5%: 168 mc/s
* înălţime de gardă faţă de NA5%: 1,31 m

Infrastructura podului va fi alcătuită din 2 (două) culei cu elevaţii masive pe malurile râului Mureş şi două pile intermediare, executate conform planşelor anexate.

Suprastructura va fi alcătuită din grinzi metalice tip I45 peste care se montează o podina de rezistenţă de 20 cm şi o podina de uzură de 5cm din lemn cu esenţă tare, tratat cu material specific de protecţie.

Se prevede decolmatarea albiei râului Mureş în zona podului ( 74 m amonte pod a albiei majore şi 37 m a albiei minore aval pod pentru asigurarea secţiunii optime de scurgere a apei).

Prin aceste drumuri se va accesibiliza 715,91 ha de terenuri agricole.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

 *-****emisii în aer****: - în faza de construire-principale operaţii executate generatoare de praf la amenajarea terasamentului sunt: : excavare - încărcare materiale în auto - descărcarea materialelor – împrăştiere – compactare - scarificare, iar la realizarea stratului de balast: descărcare - împrăştiere - compactare. În cursul operațiilor: transportul masei bituminoase la faţa locului , depunerea stratului, compactarea stratului depus- se emit în atmosferă compuşi organici volatili (COV ).*

 *-în timpul exploatării drumului- Traficul rutier va avea un impact moderat asupra calităţii atmosferei din zona traversată şi din zonele adiacente acesteia.*

 ***- emisii în apă:****-în faza de construire* -lucrările de terasamente determină antrenarea unor particule fine de pământ care pot ajunge în apele de suprafaţă. Se pot produce pierderi accidentale de materiale, combustibili, uleiuri din maşinile şi utilajele de construire. Manevrarea defectuoasă a autovehiculelor care transportă diverse tipuri de materiale sau a utilajelor în apropierea cursurilor de apă pot conduce la producerea unor deversări accidentale în acestea.

Se vor adopta următoarele măsuri pentru evitarea poluării apelor:

-Evitarea riscului antrenării materialelor de construcţii atunci când lucrările se desfăşoară în apropierea cursurilor de apă

-Asigurarea scurgerii apelor din zona sectorului de drum în caz de întrerupere a execuţiei lucrărilor din diverse motive;

*-*Organizarea de şantier să nu fie amplasată în apropierea apelor de suprafaţă

-Autovehiculele, echipamentele, utilajele să nu stationeze în apropierea cursurilor de apă și să fie în stare tehnică perfectă.

-Lucrările hidrotehnice peste pâraie să nu fie executate în perioade cu ape mari. În zona în care se vor executa lucrări, albia pârâului să fie permanent degajată de orice obstacol care ar putea împiedica curgerea apei. După finalizarea lucrărilor să fie îndepărtate construcţiile provizorii.

-La reconstruirea podurilor să se evite modificarea dinamicii scurgerii apelor prin reducerea secţiunilor albiilor.

 *-în timpul exploatării drumului-*Apele meteorice impurificate colectate de-a lungul drumului constituie principala sursă de poluare. La acestea se mai pot adăuga substanţe folosite în timpul iernii pentru eliminarea poleiului şi toată gama de produse lichide sau solide care se deversează pe şosea cu ocazia unor avarii sau accidente

***-emisii în sol****:- în faza de construire sursă de poluare a solului pot rezulta**din circulația utilajelor grele și a mijloacelor de transport, organizările de șantier, defecțiuni tehnice ale utilajelor, scurgeri de combustibil.*

*-în timpul exploatării drumului Traficul rutier generează NOx, SO2,CO, metale grele care prin intermediul atmosferei se pot depune pe suprafaţa solului conducând la contaminarea acestuia .Sărurile folosite pentru dezgheț iarna în cantităţi mari pot afecta solul.*

***-zgomot****:-**în faza de construire/exploatarea drumului****-*** sursa principală de zgomot şi vibraţii este reprezentată de circulaţia mijloacelor de transport.

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul și extravilanul comunei Joseni în proprietate publică *conform Certificatului de urbanism nr. 29/06.09.2018 emis de Primăriacom. Joseni.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *proiectul parțial este inclus în sit Natura 2000 ROSPA0033 „Depresiunea și Munții Giuegeului” (cca. 681 m).*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului și extravilanul comunei Joseni.*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

1. o parte din amplasamentul proiectului (drumul agricol Dombalja – DE1- pe o porţiune de cca. 681 m) se află în aria de protecție specială avifaunistică ROSPA0033 Depresiunea și Munții Giurgeului
2. amplasamentul proiectului se află în extravilanul și în intravilanul comunei Joseni, f.nr. într-o zonă cu terenuri agricole (un mozaic de terenuri arabile și fânețe) și terenuri cu construcții
3. în imediata vecinătate ale amplasamentului există specii de păsări dependente de pajiști și speciile de păsări cu habitatul de-a lungul râurilor menţionate în Planul de management al sitului de interes comunitar ROSPA0033 Depresiunea și Munții Giurgeului, aprobat prin Ordinul Ministerial nr. 1556/2016
4. Avizul de gospodărire a Apelor nr. 48 din 14.08.2018 emisă de Administrația Bazinală de Apă Mureș
5. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* + organizarea de șantier va fi realizată în afara ariilor naturale protejate și departe de albiile cursurilor de apă
	+ refacerea spațiilor afectate temporar de lucrări

 - lucrările vor fi executate pe drumul agricol Dombalja – DE1 în afara perioadei de cuibărit cristelului de câmp (*Crex crex*) .

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Respectarea condițiilor impuse de Avizul de gospodărire a apelor nr. 48 din 14.08.2018 emis de ANAR ABA Mureș.

1. Este interzisă orice lucrare de reabilitare pe drumul DE1 în perioada de reproducere ale speciilor de păsări ocrotite, respectiv în perioada 1 aprilie - 1 august.
2. Este interzisă utilizarea substanţelor de deszăpezire
3. Lucrările de decolmatare ale râului Mureş pe o lungime de cca. 117 m și îndepărtarea vegetaţiei trebuie realizată în afara perioadei de prohibiție la pești stabilit în fiecare an

 Proiectul propus nu necesită parcurgerea celorlalte etape ale procedurii de evaluare adecvată.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. DOMOKOS László József**

**Şef serviciu A.A.A. ŞEF SERVICIU CFM**

**Ing. LÁSZLÓ Anna ing. SZABÓ Szilárd**

**Întocmit, Întocmit**

**Ing. BARABÁS Zoltán geogr. MIHÁLY István**